**POZIV**

**ZIMSKA ŠKOLA *ROD I NASILJE***

**Najava**

Zimsku školu *Rod i nasilje* organizuju Univerzitet u Novom Sadu i Laboratorija za istraživanje roda u sklopu Instituta za filozofiju i društvenu teoriju Univerziteta u Beogradu u saradnji sa TPO fondacijom i Univerzitetskim gender resursnim centrom (UNIGeRC) Univerziteta u Sarajevu. Zimska škola održaće se u Novom Sadu od 19. do 23. februara 2024. godine i sadržaće 17 interaktivnih predavanja i  panel diskusiju o rodu i nasilju, kroz teme kao što su veza između pola i roda, tela i odnosa moći, patrijarhat, seksualnost, nasilje u privatnoj i javnoj sferi, diskriminacija, pravo, invaliditet, kao i reprezentacija roda i nasilja u jeziku, književnosti i medijima. Tokom pet dana Zimske škole, pored usvajanja novih znanja i učestvovanja u diskusijama, polaznice i polaznici imaće prilike da se umreže i uspostave saradnju sa mladima sa područja Balkana.

**Opis**

Rod predstavlja jednu od glavnih odrednica od koje zavisi način na koji će nas tretirati kako drugi pojedinci tako i šire društvo. Shvaćen kao određeni skup društvenih normi koje čine „prave muškarce“ i „prave žene“, rod igra jednu od ključnih uloga pre svega u proizvođenju moralno problematičnog položaja i tretmana kako žena tako i drugih društvenih grupa u gotovo svim savremenim društvima i doprinosi održavanju i produžavanju neravnopravnosti. Drugim rečima, različiti oblici rodno zasnovanog nasilja predstavljaju jedan važan društveni i politički problem.

Pripadnici i pripadnice društveno osetljivih grupa su podložniji da budu žrtve fizičkog nasilja, verbalnog zlostavljanja i diskriminacije, a ovaj rizik se povećava i usložnjava kada ujedno imaju i neku vrstu invaliditeta ili kada su lošijeg ekonomskog položaja. Slično tome, i u virtuelnom svetu su često mete govora mržnje, omalovažavanja i pretnji. Disproporcionalno u odnosu na muškarce, povrh toga, žene obavljaju različite kućne obaveze, te brinu o drugim članovima porodice iako su stalno zaposlene. Ovakva neravnopravna podela neplaćenog ali društveno važnog i neophodnog rada ima izrazito štetne posledice po mentalno i fizičko zdravlje žena, kao i po njihove mogućnosti za profesionalno napredovanje. Najzad, žene i njihova tela su često objekti nasilnih praksi poput trgovine ljudima i seksualnog uznemiravanja; a neretko doživljavaju nasilje i prilikom medicinskih postupaka kao što je porođaj.

Iako ima naznaka promene, položaj i tretman žena i dalje uglavnom prati „kultura ćutanja“ ili čak „kultura poricanja“ u mnogim društvima. Stoga, cilj Zimske škole *Rod i nasilje* je da kroz interaktivna predavanja osvetli veze između roda i različitih oblika nasilja kojima su žene, ali i druge društveno osetljive grupe izložene, osvrćući se na širi društveni kontekst koji uključuje medije, jezik, nauku, književnost, kao i društvenu recepciju i interpretaciju naučnih istraživanja o rodu i nasilju kao katalizatore u proizvodnji i održavanju patrijarhalnih uverenja i obrazaca ponašanja. Povrh toga, Zimska škola *Rod i nasilje* otvoriće prostor za zajedničko promišljanje o tome šta mi – kao pojedinci i društvo – možemo da uradimo kako bismo prevazišli „kulturu ćutanja“ ili „kulturu poricanja“ koja okružuje rodno zasnovano nasilje, te kako bismo mogli da doprinesemo stvaranju društva u kojem bi različiti oblici rodno zasnovanog nasilja bili minimizirani, ako ne i iskorenjeni.

**Od polaznika i polaznica zimske škole se očekuje:**

* da redovno i aktivno učestvuju u svim aktivnostima zimske škole,
* da dolaze spremne\_i na predavanja, što podrazumeva da pročitaju obaveznu literaturu za svaku tematsku jedinicu,
* da uz mentorsku podršku napišu završni rad.

**Sertifikat**

Polaznici i polaznice koji\_e ispune svoje obaveze dobiće sertifikat o pohađanju Škole.

**ECTS**

.

Studenti i studentice, koji ispune svoje obaveze, dobit će certifikat o pohađanju Zimske škole, kao i transkript sa navedenim temama, literaturom i predavačima i predavačicama, što će  Univerzitet “Džemal Bijedić” u Mostaru vrednovati u skladu sa svojim internim pravilima i procedurama

**Završni rad**

Nakon odslušanih predavanja i diskusija, polaznici i polaznice biraju jednu od tema iz oblasti roda i nasilja i uz mentorsku podršku pišu rad od 3000 reči sa referencama. Odabrani radovi će biti objavljeni u zborniku radova, a najbolja tri rada biće nagrađena novčanom nagradom.

**Uslovi za prijavu:**

Na Zimsku školu mogu se prijaviti studenti i studentkinje treće i četvrte godine osnovnih studija kao i master studija, koji studiraju pravne, ekonomske, društvene, političke ili humanističke nauke na nekom od 20 partnerskih univerziteta članica u projektu UNIGEM.

Studenti i studentkinje, koji budu odabrani da pohađaju Školu, potpisaće ugovor o obaveznom pohađanju i obavezati se da će napisati naučni rad po njenom završetku.

**Troškovi**

Troškove smeštaja, ishrane i putovanja pokriva TPO fondacija iz Sarajeva.

**Prijave**

U svrhu prijavljivanja potrebno je dostaviti motivaciono pismo (u dužini od jedne stranice) i biografiju sa osnovnim kontakt podacima (e-adresa i broj telefona).

Prijave možete slati na e-adresu: rebeka.kotlo@unmo.ba (koordinatorica UNIGEM projekta za Univerzitet “Džemal Biedić” u Mostaru.

**Rok za dostavu prijava:** 26. januara 2024. godine.

Izabrani polaznici i polaznice će biti obavešteni do 2. februara 2024. godine.

**PROGRAM ZIMSKE ŠKOLE *ROD I NASILJE***

**Nedelja, 18. februar:**

Dolazak učesnika i učesnica u Novi Sad

**Ponedeljak, 19. februar:**

**Uvodne reči i otvaranje zimske škole:**

Halupka-Rešetar, Univerzitet u Novom Sadu

Zilka Spahić-Šiljak, TPO fondacija/UNIGERC

Gordana Lalić-Krstin, Univerzitet u Novom Sadu

Jelena Ćeriman, Laboratorija za istraživanja roda (GenLab), Institut za filozofiju i društvenu teoriju Univerziteta u Beogradu

Krisztina Rácz, Laboratorija za istraživanja roda (GenLab), Institut za filozofiju i društvenu teoriju Univerziteta u Beogradu

**Marko Konjović, Institut za filozofiju i društvenu teoriju Univerziteta u Beogradu:** *Pol, rod i ravnopravnost*

**Đurđa Trajković, Rekonstrukcija Ženski fond:** *Patrijarhalnost, rod i nasilje u društvu*

**Irena Fiket, Institut za filozofiju i društvenu teoriju Univerziteta u Beogradu:** *Patrijarhalne strukture u domaćinstvu kao osnova neravnopravnosti*

**Bojana Dinić, Filozofski fakultet Univerziteta u Novom Sadu:** *Rod i digitalno nasilje*

**Utorak, 20. februar:**

**Vedrana Lacmanović:** *(Raz)otkrivanje femicida*

**Nermin Šehović, stručnjak iz prakse:** *Krivično-pravni aspekti femicida*

**Ivana Nikolić Zelić, Iz kruga - Vojvodina:** *Rod, invaliditet, nasilje i diskriminacija*

**Midhat Izmirlija, Pravni fakultet Univerziteta u Sarajevu:** *Pozitivne obaveze države u suzbijanju rodno-zasnovanog nasilja*

**Sreda, 21. februar:**

**Nada Padejski Šekerović, Sigurna ženska kuća u Novom Sadu:** *Trgovina ženama*

**Zona Zarić, Institut za filozofiju i društvenu teoriju Univerziteta u Beogradu:** *Pristanak i seksualno uznemiravanje: odnosi moći u vezi sa telom*

**Ljiljana Pantović, Institut za filozofiju i društvenu teoriju Univerziteta u Beogradu:** *Žena i žensko telo u medicini*

**Marija Radoman, Institut za sociološka istraživanja Filozofskog fakulteta Univerziteta u Beogradu:** *Rod, seksualnost, nasilje i diskriminacija*

**Četvrtak, 22. februar:**

**Marija Mandić, Institut za filozofiju i društvenu teoriju Univerziteta u Beogradu:** *Šta je problem sa rodno-osetljivim jezikom?*

 **Smiljana Milinkov, Filozofski fakultet Univerziteta u Novom Sadu:** *Medijsko izveštavanje o rodno-zasnovanom nasilju*

**Vladislava Gordić Petković, Filozofski fakultet Univerzitet u Novom Sadu:** *Pravo na krik i bes: rodno-zasnovano nasilje u savremenoj ženskoj književnosti*

**Slobodna aktivnost: poseta Novog Sada**

**Petak, 23. februar:**

**Aleksandra Knežević, Institut za filozofiju i društvenu teoriju Univerziteta u Beogradu:** *Kako nauka doprinosi rodnoj neravnopravnosti i kako je održava?*

**Milica Resanović, Institut za filozofiju i društvenu teoriju Univerziteta u Beogradu:** *Negativne reakcije na promišljanja i istraživanja o rodu*

**Okrugli sto:** *Razmišljanja o promeni:**šta možemo da uradimo povodom rodno-zasnovanog nasilja?* (moderator: Bojan Todorović; učesnici\_e: Gorjana Mirčić Čaluković, Slavica Jokić Janković, Sadija Gicić i Nermin Šehović)

**Završne reči i zatvaranje zimske škole**

**Organizacioni odbor Zimske škole:**

Gordana Lalić-Krstin (Univerzitet u Novom Sadu)

Smiljana Milinkov (Univerzitet u Novom Sadu)

Jelena Cvejin Poznić (Univerzitet u Novom Sadu)

Krisztina Rácz (Institut za filozofiju i društvenu teoriju Univerziteta u Beogradu)

Jelena Ćeriman (Institut za filozofiju i društvenu teoriju Univerziteta u Beogradu)

Zilka Spahić-Šiljak (TPO fondacija, BiH)

Lamija Subašić (TPO fondacija, BiH)

**Programski odbor Zimske škole:**
Marko Konjović (Institut za filozofiju i društvenu teoriju Univerziteta u Beogradu)

Krisztina Rácz (Institut za filozofiju i društvenu teoriju Univerziteta u Beogradu)

Jelena Ćeriman (Institut za filozofiju i društvenu teoriju Univerziteta u Beogradu)

Gordana Lalić-Krstin (Univerzitet u Novom Sadu)

Zilka Spahić-Šiljak (TPO fondacija, BiH)

Lamija Subašić (TPO fondacija, BiH)